Henrik Villadsens tidligere arbejdsgiver Region Syddanmark har aldrig krævet hans ekstra ordinært store betaling for bijob betalt tilbage. Foto: Jens Wollesen. Foto: Jens Wollesen SJ-MEDIER

Send til din ven. X Artiklen: Sygehusdirektør underskrev sine egne regninger Modtagerens email * : Din e-mail * : Dit navn * : Evt. kommentar: *) skal udfyldes.

Sygehusdirektør underskrev sine egne regninger

Sjælland - 26. oktober 2015 kl. 11:01 Af Tine Fasmer Kontakt redaktionen: sndk@sn.dk

Henrik Villadsen, sygehusdirektør for Roskilde og Køge Sygehus, skrev tilsyneladende selv sine regninger under og fik på den vis overpris for at tilse hjertepatienter ved siden af direktørjobbet hos sin tidligere arbejdsgiver Region Syddanmark.

Det gav ham i perioden 2007-2011 omkring 1,5 millioner kroner for meget for et bijob på Sønderjyllands Sygehus.

Det skriver Fyens Stiftstidende, der har interviewet daværende ledende overlæge på Sønderjyllands Sygehus' medicinske afdeling, Michael Hansen. Det var ham, der afslørede Villadsens overpris for Region Syddanmark, men han endte selv med at blive fyret for illoyalitet.

Michael Hansen oplyser til Fyens Stiftstidende, at Villadsen eksempelvis i 2010 tjente 881.000 kroner på bijobbet - ud over sin direktørløn.

Han gik i 2013 efter sin afsked direkte til regionens revisionfirma Deloitte med sin viden.

Sagen var to år tidligere strandet i regionens top.

Region Syddanmarks sundhedsdirektør fik en advarsel i december 2013, men politikerne i Region Syddanmarks forretningsudvalg har ikke krævet pengene retur fra Henrik Villadsen, der skiftede til direktørjobbet i Region Sjælland 1. april 2014.

Sygehusdirektøren har tidligere udtalt, at han mener, at det er ham, der har penge til gode hos Region Syddanmark.